Drie sit lank na noodlottige transitorooftogArgieffoto Brig. Jay Naicker, woordvoerder van die polisie, het gesê Thulani Doncabe (42), Sandile Shongwe (34) en Siboniso Mpanza (22) is tot lewenslange tronkstraf gevonnis op aanklag van moord, poging tot moord en roof. Die aanklagte hou verband met ŉ transitorooftog in Richmond op 27 Januarie 2014. “Die drie het saam met ŉ groep ander verdagtes veiligheidswagte, wat geld na ŉ bank in die middestad geneem het, voorgekeer en op hulle losgebrand. Die polisie het intussen ook op die toneel aangekom en drie verdagtes, ŉ polisiebeampte en ŉ veiligheidswag is in die skietgeveg dood.” Lt.genl. Mmamonyye Ngobeni, polisiekommissaris in KwaZulu-Natal, het die vonnisse verwelkom.